ועדת החינוך, התרבות והספורט, כנסת 16, פרוטוקול מספר 508, 2005-11-23 10:15

אברהם פורז: שלום לכולם, אני מתכבד לפתוח את ישיבת הוועדה.

אברהם פורז: על סדר היום - הצעת חוק הרשות לפיתוח וקידום התרבות, התיירות וקשרי החוץ של ירושלים, התשס"ה של חה"כ רוני בר-און, שגם יציג את החוק.

אברהם פורז: יש לי שאלה: האם זה עבר בתמיכה של הממשלה?

רוני בר-און: כן, עם הסתייגות שאני הודעתי שאני לא מקבל אותה.

רוני בר-און: הממשלה עשתה לי סוג של הסכמה שזה כמו צוואה שהמצווה כותב צוואה ארוכה ובסעיף האחרון הוא כותב שהצוואה מבוטלת במקרה שהוא מת.

רוני בר-און: אני הצעתי הצעת חוק לפיתוח וקידום התרבות, התיירות וקשרי החוץ של ירושלים, והסברתי שבמסגרת הרשות לפיתוח ירושלים אנחנו לא יכולים להביא כסף לתרבות, לקידום התרבות, לקידום התיירות וקשרי החוץ - כי אי אפשר, כי הכספים האלה הולכים לכל מיני צרכים, שאני לא יכול לתעל אותם לצרכים שדיברנו עליהם.

רוני בר-און: אז הממשלה הסכימה, ובלבד שהתאגיד לא יהיה תאגיד עצמאי, אלא יהיה במסגרת הרשות לירושלים.

רוני בר-און: אידך זיל גמור, אני לא ארחיב בעניין הזה.

קולט אביטל: - -

רוני בר-און: חברתי הטובה, חברת הכנסת קולט אביטל, יושבת ראש הוועדה לקליטת עליה שהיא ירושלמית – היתה יותר משותפה, שותפה מובילה, יזמית, לפתרון שניסו למצוא לכשל הטוטלי, לקריסה הטוטלית של כל האלמנטים של התרבות בירושלים, עקב עניינים שאני לא רוצה למנות אותם פה.

רוני בר-און: לעירית ירושלים, במצב מסוים, יש סדרי עדיפויות שלא בדיוק עולים אחד עם צרכיה התרבותיים, שלא לומר – חילוניים, חופשיים, של העיר.

אברהם פורז: מה שרציתי לשאול – כאשר אתה הינחת את הצעת החוק, אני מניח שעוד לא ידעת על התפזרות הכנסת.

אברהם פורז: הואיל ולך יש עניין שהחוק יעבור בקריאה ראשונה, שתוכל להחיל עליו דין רציפות - -

רוני בר-און: אם הוא יעבור בקריאה ראשונה בשבוע הבא, יכול להיות שאני אנסה מאמצים להשלים את זה גם במשך החודש שנותר לעבודת הכנסת.

אברהם פורז: השאלה היא: האם לצורך הקריאה הראשונה, אנחנו יכולים - - -

רוני בר-און: תעביר את זה בקריאה ראשונה.

רוני בר-און: אני מודה לך על העצה המועילה הזו.

רוני בר-און: אם תהיינה לנו בעיות קארדינליות, נטפל בזה בין שניה לשלישית, כדי שנוכל להחיל דין רציפות.

קולט אביטל: בירושלים נוצרה א-נומליה כחי מצד אחד יש את תקנת ירושלים, שאף אחד לא מכבד אותה, וכל פעם אנחנו צריכים מחדש להיאבק עליה.

קולט אביטל: פעם יש ממשלה שרוצה להתחשב בזה ופעם יש ממשלה שהחליטה לשכוח מזה.

קולט אביטל: אחר כך, כשכבר קיימת התקנה, אז מסיבות אלה ואחרות - השרה מחליטה להעביר את הכסף ישר למוסדות, והיא לא עוברת דרך העיריה.

רוני בר-און: כי בעיריה זה עובר איזה סוג של shifting שאנחנו לא רוצים לדבר עליו

אברהם פורז: אני כאן עובד כטכנאי, בוועדה.

אברהם פורז: המליאה העבירה לנו חוק – ואנחנו יכולים לעשות אתו שני דברים - -

מירב ישראלי: החוק, בעיקרון, מנוסח בהתאם לחוק הרשות לפיתוח ירושלים, בשינויים המחויבים.

מירב ישראלי: אני אקרא את החוק: "הגדרות 1.

מירב ישראלי: בחוק זה- "הרשות" - הרשות לפיתוח ולקידום התרבות, התיירות וקשרי החוץ של ירושלים המוקמת לפי חוק זה; "המועצה" - מועצת הרשות כאמור בסעיף 8 "המינהלה" - מנהלת הרשות כאמור בסעיף 10 "השרים".

מירב ישראלי: ..." פה יש בעייתיות - אין חוק שקובע כל כך הרבה שרים שהם אחראים.

מירב ישראלי: הצורה שבה הם צריכים להיות מתואמים תהיה, לדעתי, בעייתית.

רוני בר-און: האוצר מביא את הכסף - -

אברהם פורז: הגדרת השרים זה יפה – מה תפקיד השרים?

אברהם פורז: איפה הסעיף שמדבר על זה?

מירב ישראלי: יש תקנות, יש מינויים, יש כל מיני דברים.

רוני בר-און: אבל במינויים קיבלנו את השרים.

רוני בר-און: אני מציע להגביל את המינויים של השרים.

אברהם פורז: אולי נסתפק בשני שרים?

מירב ישראלי: ואז - אם במקום ספציפי אתה רוצה הסכמה של שר מסוים - אפשר לומר את זה.

אברהם פורז: הייתי מציע: שר אוצר, ושר החינוך, התרבות והספורט.

מירב ישראלי: אפשר שר לענייני ירושלים או שר אחר שתקבע הממשלה, לעניין זה.

אברהם פורז: בואו נשאיר את זה כרגע כך.

רוני בר-און: אני אראה לך איך פתרתי את זה.

מירב ישראלי: אני ממשיכה בקריאה : "2.

מירב ישראלי: מוקמת בזאת הרשות לפיתוח ולקידום התרבות, התיירות וקשרי החוץ של ירושלים.

מירב ישראלי: 3.

מירב ישראלי: הרשות היא תאגיד.

מירב ישראלי: 4.

מירב ישראלי: הרשות היא גוף מבוקר, כמשמעו בסעיף 9(2) לחוק מבקר המדינה, התשי"ח-1958 -(נוסח משולב).

מירב ישראלי: 5. א.

מירב ישראלי: ואלה תפקידי הרשות : 1.

מירב ישראלי: ליזום תוכניות ופעילויות לפיתוח ולקידום התרבות, התיירות וקשרי החוץ של ירושלים; 2.

מירב ישראלי: לעודד יזמות ציבוריות ו או פרטיות שיש בהן משום תרומה לפיתוח וקידום התרבות, התיירות וקשרי החוץ של ירושלים; 3.

מירב ישראלי: לתאם בין משרדי הממשלה, הרשויות והגופים העושים לפיתוח ולקידום התרבות, התיירות וקשרי החוץ של ירושלים; 4.

מירב ישראלי: לספק מידע בכל הקשור ליוזמות, לתוכניות ולמפעלים העוסקים בתרבות, תיירות, וקשרי החוץ של ירושלים.

מירב ישראלי: 5.

מירב ישראלי: לייעץ ולסייע בכל הקשור לתכנון, להקמה ולתפעול מפעלי תרבות ותיירות בירושלים וכן לאלו העוסקים במישרין בפיתוח קשרי חוץ שלה".

מירב ישראלי: עד כאן זה די דומה לרשות לפיתוח.

מירב ישראלי: סעיף 6 הוא חדש: 6.

מירב ישראלי: לתמוך, לחזק ולפתח את המוסדות הלאומיים השוכנים בירושלים בירת ישראל".

מירב ישראלי: בדרך כלל, "המוסדות הלאומיים" -כאשר מזכירים אותם בחקיקה, זה: הסוכנות היהודית, קרן היסוד, ולכן צריך לדעתי כאן לומר למה מתכוונים, אחרת הכוונה לא תהיה ברורה.

שירלי אבנר: משרד המשפטים מתנגד לפסקה הזו כי הם מקבלים .

רוני בר-און: לא, אני מדבר על מוזיאון ישראל, מוזיאון התנ"ך, יד ושם - -

קריאות: - - -

שירלי אבנר: הם מקבלים כבר תמיכה ממשרד החינוך, התרבות והספורט, לפי מבחני תמיכה.

אברהם פורז: אבל הוא רוצה לחזק את זה.

שירלי אבנר: אין שום סיבה - -

אברהם פורז: איכפת לך שנוריד את המילה "לאומיים"?

רוני בר-און: מצוין, בסדר.

אברהם פורז: נעבור על הסעיפים, ואני אתן לכולכם להגיב אחרי כן.

שירלי אבנר: התמיכות למוסדות האלה ניתנים היום בהתאם למבחנים שנקבעו ומפורסמים.

אברהם פורז: אבל הם - - תקציב.

שירלי אבנר: לא.

שירלי אבנר: תאגיד סטטוטורי לא יכול לחלק תמיכות למוסדות אחרים.

שירלי אבנר: זה לא מקובל, אין לזה שום - -

מירב ישראלי: בוא נמחוק את המילה "לתמוך".

אברהם פורז: אחרי קריאה ראשונה , אם החוק יעבור, ניכנס ליותר - -

רוני בר-און: מצוין, מצוין, קיבלתי.

מירב ישראלי: אני ממשיכה בקריאה: "ב.

מירב ישראלי: בביצוע תפקידיה תדאג הרשות שפעולותיה לא יעמדו בסתירה עם החלטות שקיבלה מועצת עירית ירושלים ושיהיו תואמות את מדיניות הממשלה בתחומי עיסוקה.

מירב ישראלי: 6.

מירב ישראלי: ואלה סמכויות הרשות: 1.

מירב ישראלי: לגייס הון בישראל ומחוצה לה לצורך ביצוע תפקידיה.

מירב ישראלי: 2.

מירב ישראלי: לקבוע את השימוש במשאבים שיעמדו לרשותה.

מירב ישראלי: 3.

מירב ישראלי: להקים תאגידים, בעצמה או ביחד אם אחרים, או לרכוש זכויות בתאגידים קיימים, והכל לצורך ביצוע תפקידיה.

מירב ישראלי: " עד כאן - כמו הרשות לפיתוח ירושלים.

מירב ישראלי: 4 הוא חדש: "4.

מירב ישראלי: לתמוך בתאגידים קיימים העוסקים בתרבות, תיירות ופיתוח קשרי החוץ של ירושלים".

מירב ישראלי: כאן יש בעיה עם משרד המשפטים.

מירב ישראלי: בחוק הפיתוח, הסמכות שניתנה לרשות היא ליצור ולקיים קרנות לפיתוח כלכלי של ירושלים.

מירב ישראלי: השאלה היא האם אפשר - -

אברהם פורז: בואו נעשה את הסעיף כמו בחוק ההוא ואז לא יהיה ויכוח – "ליצור ולקיים קרנות לפיתוח תרבות, תיירות, וקשרי חוץ של ירושלים.

רוני בר-און: יפה.

רוני בר-און: מצוין.

רוני בר-און: קיבלתי.

אברהם פורז: אנחנו נתעמק בזה אחרי קריאה ראשונה.

מירב ישראלי: אני ממשיכה בקריאה: "7.

מירב ישראלי: כל הכנסה שתקבל הרשות תשמש במסגרת תקציבה למטרות שהועידה הרשות לשם ביצוע תפקידיה.

מירב ישראלי: מועצת הרשות 8.

מירב ישראלי: לרשות תהיה מועצה וזה הרכבה..." כאן אני מציעה- צריך לקבוע מי ממנה, כי אין אזכור.

רוני בר-און: כתבנו בסעיף קטן 8(ב).

מירב ישראלי: צריך לקבוע גורם אחד שימנה.

מירב ישראלי: הכל לפי המלצות.

אברהם פורז: איך זה ברשות?

מירב ישראלי: ברשות אין גורם אחד, וזה לא בסדר.

מירב ישראלי: זו בעיה.

מירב ישראלי: השרים שאנחנו נקבע ימנו, לפי המלצות של הגורמים שכתובים - -

אברהם פורז: אני מציע – ראש הממשלה ימנה - -

רוני בר-און: אז מה את מציעה?

מירב ישראלי: אני מציעה שהשרים, כפי שנגדיר אותם כשנחזור לעניין הזה - ימנו, לפי הנציגים שיציעו להם הגורמים - -

אברהם פורז: בדרך כלל, מה שמקובל – שיש מישהו שממנה לפי המלצה.

רוני בר-און: אני מסכים אתך, אבל אם אתם רוצים להוריד את רשימת השרים - -

קולט אביטל: אני צריכה לעלות למליאה, אבל אני אוכל לחזור ולהצביע.

אברהם פורז: אני מציע שהרשות תהיה מועצה שימנה ראש הממשלה - - .

אברהם פורז: אחרי הקריאה הראשונה נטפל בזה.

שירלי אבנר: ראש הממשלה הוא לא השר הממונה.

רוני בר-און: למה אי אפשר להשאיר את זה - -אנחנו מתעכבים יותר מדי זמן.

אברהם פורז: אתה רוצה שהממשלה תמנה?

רוני בר-און: הממשלה, על פי המלצת ראש הממשלה, נציג שר האוצר - -

מירב ישראלי: כבר עדיף שתשאיר את זה כך.

מירב ישראלי: זה דומה לרשות הפיתוח לירושלים.

מירב ישראלי: אני מציע דבר כזה: אנחנו צריכים לחזור לעניין השרים.

מירב ישראלי: כשנחזור לעניין השרים, אז נראה אם זה מתאים.

אברהם פורז: ברור לנו כמה?

אברהם פורז: אחד לכל אחד?

מירב ישראלי: כן.

אברהם פורז: זה ברור שזה אחד לכל אחד?

אברהם פורז: כן.

אברהם פורז: 8 נציגי עירית ירושלים - - שתמנה מועצת העיריה - -

רוני בר-און: היא לא תמנה.

אברהם פורז: שימנה ראש העיריה .

מירב ישראלי: אנחנו, בדרך כלל, בחוקים חדשים, מה שעושים - קובעים גורם אחד שממנה את כל המועצה, לפי המלצות של הגורמים המתאימים.

אברהם פורז: בסדר.

אברהם פורז: 4 נציגי ציבור – מי ימנה אותם?

מירב ישראלי: ימנו השרים.

מירב ישראלי: כל השרים, זה - 5 שרים.

מירב ישראלי: זו בעיה מאד קשה.

מירב ישראלי: לכן אני מציעה - -

שירלי אבנר: - - -

אברהם פורז: אחד מכל אחד.

אברהם פורז: שתהיה בהירות.

אברהם פורז: אתם תתנגדו לזה, אני יודע.

שירלי אבנר: צריך לייעל את הסעיף.

שירלי אבנר: קודם כל - צריך ששר אחד יהיה ממונה על המינויים.

אברהם פורז: אני יודע.

אברהם פורז: אחרי קריאה ראשונה - נעשה את זה.

מירב ישראלי: אבל יש 5 שרים.

אברהם פורז: אז תורידי שר אחד.

רוני בר-און: השר לפיתוח ירושלים.

מירב ישראלי: "4.

מירב ישראלי: שני נציגי התאחדות בתי המלון בירושלים.

מירב ישראלי: 5.

מירב ישראלי: שני נציגי הסוכנות היהודית 6.

מירב ישראלי: שני נציגי מוסדות להשכלה גבוהה, לרבות מוסדות תורניים, שימנו השרים בתיאום עם ראש עירית ירושלים.

מירב ישראלי: (ב) יושב ראש המועצה יתמנה בידי המועצה מבין חבריה, באישור השרים".

רוני בר-און: לא.

רוני בר-און: באישור שר האוצר.

רוני בר-און: אין צורך בשני נציגים מהסוכנות היהודית.

רוני בר-און: אפשר להוריד.

שירלי אבנר: צריך למנות גם ממלא מקום קבוע.

אברהם פורז: ממלא מקום קבוע – זה יהיה אחד מהנציגים האחרים של הממשלה.

מירב ישראלי: אז ננסח סעיף של ממלא מקום קבוע.

מירב ישראלי: עוד נחזור לזה.

מירב ישראלי: "תפקידי המועצה- ואלה תפקידי המועצה (1) לייעץ לממשלה בכל הקשור בביצוע סעיף 4 לחוק יסוד: ירושלים בירת ישראל ולייעץ לשרים בכל הקשור לביצוע חוק זה".

מירב ישראלי: מכיוון שיש סמכות מקבילה לרשות לפיתוח ירושלים, אני מציעה שיהיה: "לייעץ לעניין סעיף 4 בכל הקשור לתחום סמכויותיה".

אברהם פורז: בסדר.

מירב ישראלי: אני ממשיכה בקריאה: "(2) לאשר את תקציב הרשות (3) לפקח על ביצוע תפקידי הרשות".

מירב ישראלי: עכשיו- זה צריך להיות: מנהלת הרשות .

מירב ישראלי: אני ממשיכה בקריאה: "10.

מירב ישראלי: ענייני הרשות ינוהלו בידי מנהלה וזה הרכבה 1.

מירב ישראלי: חברי המועצה שהם נציגי ראש הממשלה, שר האוצר, שר החוץ, שר החינוך והתרבות, שר התיירות, השר לענייני ירושלים.

מירב ישראלי: .... 2.

מירב ישראלי: חמישה מנציגי עירית ירושלים במועצה שהעירה קבע אותם 3.

מירב ישראלי: שניים מנציגי הציבור במועצה שיקבעו השרים..." שוב – לכל העניין הזה של השרים נחזור עוד.

מירב ישראלי: ".. וראש עירית ירושלים.

מירב ישראלי: מונה יושב ראש מקרב נציגי הציבור יהיה הוא אחד מבין נציגי הציבור בהנהלה".

שירלי אבנר: אנחנו חושבים שזה מיותר.

שירלי אבנר: זה מסרבל.

מירב ישראלי: ומספיק מנהל כללי?

מירב ישראלי: השאלה היא האם צריך גם מנהלה וגם מנהל כללי?

רוני בר-און: אין לי בעיה, אתם צודקים.

רוני בר-און: נלך למנהל כללי.

רוני בר-און: אתם צודקים.

מירב ישראלי: אני ממשיכה בקריאה: "סייגים לכהונה 11.

מירב ישראלי: א.

מירב ישראלי: לא יכהן החבר המועצה או כחבר ההנהלה 1.

מירב ישראלי: מי שאינו אזרח ישראל 2.

מירב ישראלי: מי שבעשר השנים שקדמו למינויו הורשע בפסק דין סופי או שהיה נושא את עונשו בשל עבירה שלדעת היועץ המשפטי.

מירב ישראלי: .... 3.

מירב ישראלי: מי שקשור במישרין או בעקיפין או על ידי קרובו, סוכנו או שותפו...." תכף נדבר על ניגוד עניינים.

מירב ישראלי: "ב.

מירב ישראלי: לעניין סעיף קטן (א)(3) ולעניין סעיף 16 - .." וכאן באות הגדרות של "בעל עניין" ו "קרוב".

מירב ישראלי: "תקופת כהונה 12.

מירב ישראלי: חברי המועצה וחברי ההנהלה יתמנו לחמד שנים ואפשר לחזור ולמנותם.

מירב ישראלי: הוצאות 13.

מירב ישראלי: חבר המועצה לא יקבל מהרשות שכר בעד שירותיו, אך יהיה זכאי לקבל החזר בגין הוצאות שהוציא בקשר למילוי תפקידו כחבר מועצה בשיעורים הנהוגים לכל עובדי המדינה".

מירב ישראלי: – יש למשרד המשפטים נוסח הרבה יותר מפורט בקשר לזה.

אברהם פורז: איך מקבלים החזר הוצאות?

אברהם פורז: לפי מה?

שירלי אבנר: זו הוראה שתואמה, בזמנו, גם עם משרד האוצר.

אברהם פורז: ננסח את זה בדיוק כפי שמקובל.

מירב ישראלי: גמול והוצאות – כהצעת משרד המשפטים.

מירב ישראלי: אני ממשיכה בקריאה: "פקיעת כהונה 14.

מירב ישראלי: חבר מועצה יחדל לכהן לפני תום תקופת כהונתו באחת מאלה: 1.

מירב ישראלי: התפטר במסירת כתב התפטרות לשרים – ולראש עירית ירושלים אם נתמנה בהיותו עובד המדינה או העיריה.

מירב ישראלי: ." – צריך להגיד: "חדל להיות עובד המדינה או העיריה".

מירב ישראלי: ולגבי נציג ציבור צריך להוסיף: "אם הוא נתמנה להיות עובד המדינה".

שירלי אבנר: בסעיף 12 – אנחנו מציעים שניתן יהיה למנותם רק לתקופה אחת נוספת, כי מניסיוננו, כדאי לרענן את השורות.

רוני בר-און: כל עובד קבוע בשירות המדינה –גם אותו צריך לרענן?

שירלי אבנר: אני מוחה על הציניות ואני מדגישה שזה לא אותו הדבר.

גלעד ארדן: מה, אין ערך להתמקצעות וניסיון?

אברהם פורז: נדון בזה אחרי קריאה ראשונה.

מירב ישראלי: אני ממשיכה בקריאה: "העברה מכהונה 15.

מירב ישראלי: השרים וראש עירית ירושלים יהיו רשאים להעביר חבר מועצה מכהונתו לפני תום תקופת כהונתו באחת מאלה: 1.

מירב ישראלי: נבצר ממנו דרך קבע למלא את תפקידו 2.

מירב ישראלי: הורשע בעבירה שמבחינת חומרתה ונסיבותיה אינו ראוי להיות חבר מועצה 3.

מירב ישראלי: נתקיים בו הסייג שבסעיף 11 (א)(3) סדרי דיון..." כאן בדרך כלל כותבים השר רשאי לקבוע - - ואז – המועצה קובעת, ככל שלא ניתן.

רוני בר-און: בסדר גמור, אין לי בעיה עם זה, נלך על הסטנדרט.

מירב ישראלי: אני ממשיכה: "חובת גילוי זיקה בעסקה 17.

מירב ישראלי: חבר המועצה שיש לו או שעשוי להיות לו במישרין או בעקיפין, בעצמו או על ידי קרובו, סוכנו או שותפו לתאגיד...." - -

גלעד ארדן: זה צריך להיות כתוב כל זה?

מירב ישראלי: כן.

מירב ישראלי: אני אסביר.

מירב ישראלי: צריך להיות כתוב יותר.

מירב ישראלי: הסעיף זה מועתק מחוק הרשות לפיתוח ירושלים.

אברהם פורז: תנוח דעתך.

אברהם פורז: אחרי שזה יעבור קריאה ראשונה, יתקיים פה דיון הרבה יותר מעמיק.

שירלי אבנר: אני רוצה להחליף את הסעיף, בסעיף מודרני של ניגוד עניינים.

רוני בר-און: אין בעיה.

מירב ישראלי: אני ממשיכה בקריאה: "תוקף פעולות 18.

מירב ישראלי: קיום המועצה, סמכויותיה ותוקף החלטותיה לא ייפגעו מחמת שנתפנה מקומו של חבר מועצה או מחמת ליקוי במינויו או המשך כהונתו.

מירב ישראלי: מנהל הרשות 19. א.

מירב ישראלי: המועצה באישור השרים וראש עירית ירושלים תמנה מנהל רשות

אברהם פורז: זה לא צריך בהסכמת ראש עירית ירושלים?

מירב ישראלי: זה כמו הרשות לפיתוח.

רוני בר-און: זה מעין joint venture, כזה.

מירב ישראלי: אני ממשיכה בקריאה: "19.

מירב ישראלי: ב.

מירב ישראלי: המנהל יהיה אחראי כלפי המועצה, השרים וראש עירית ירושלים לביצוע החלטותיהם ולביצוע תפקידי הרשות.

מירב ישראלי: כהונת מנהל ותנאי העסקתו 20. א.

מירב ישראלי: תקופת כהונתו של המנהל תהיה חמש שנים, המועצה באישור השרים וראש עירית ירושלים רשאית להעריך את המינוי לתקופת כהונה נוספת.

מירב ישראלי: ב.

מירב ישראלי: המנהל יחדל לכהן לפני תום תקופת כהונתו באחת מאלה 1.

מירב ישראלי: התפטר במסירת כתב התפטרות ליושב ראש המועצה 2.

מירב ישראלי: השרים וראש עירית ירושלים לאחר התייעצות במועצה קבעו כי נבצר מהמנהל דרך קבע למלא את תפקידו".

אברהם פורז: האם המועצה לא יכולה להדיח אותו?

אברהם פורז: אם הוא יהיה לעומתי עם המועצה?

אברהם פורז: נדבר על זה אחרי קריאה ראשונה.

מירב ישראלי: אני ממשיכה: "ג.

מירב ישראלי: השרים וראש עירית ירושלים באישור המועצה יקבעו את שכרו ותנאי העסקתו של המנהל".

אברהם פורז: לדעתי הוא לא יוכל לעבוד אם לא יהיה לו אימון של המועצה.

אברהם פורז: אבל נדבר על זה אחרי קריאה ראשונה.

מירב ישראלי: השרים בוודאי ישקלו את זה.

מירב ישראלי: "21.

מירב ישראלי: תנאי עבודתם של עובדי הרשות ושכרם יהיו כשל עובדי מדינה.

מירב ישראלי: ".

אוהד רייפן: אני מאגף התקציבים באוצר.

אוהד רייפן: בהחלטת הממשלה, אחד הסייגים היה שזה בכפוף לתנאים.

אוהד רייפן: אחד התנאים היה שהצעת החוק תתואם באופן מלא עם משרד האוצר.

אוהד רייפן: לא היה פה שום תיאום.

אברהם פורז: הוא אמר שהתנאים שמשרד האוצר והממשלה הציבו לו – לא מקובלים, והוא הודיע ש - - .

אברהם פורז: זה, אגב, ביניכם ובינו, לא אתי.

אוהד רייפן: הבעיה שניה, שלדעתי היא קריטית, פה, בחוק, זה שאין - -

רוני בר-און: סלח לי, אני לא רוצה שתיכשל בכישלון הכי נפוץ בוועדות הכנסת.

רוני בר-און: אני מציע שלפני שאתה מציג פה איזושהי פלטפורמה של התנגדות לחוק הזה, שתתעדכן אצל שר האוצר.

רוני בר-און: אחרת נימצא במצב ששר האוצר מסכים, ונציגו – מתנגד.

רוני בר-און: זה מצב שבדרך כלל לא מביך את השר אלא את הנציגים.

אוהד רייפן: אין פה שום הצעה תקציבית.

אוהד רייפן: אין פה שום דיבור מאיפה מקורות המימון של הרשות הזו.

אברהם פורז: מתקציב המדינה אין כלום, נכון?

אוהד רייפן: אין מתקציב המדינה דבר וחצי דבר, למרות שחבר הכנסת בר-און אמר לפני רגע שהתקציב בא ממשרד האוצר.

אברהם פורז: אם היית אומר שהמדינה תקצה כל שנה למעלה מ- 5 מיליון שקל לרשות, היית אומר שזה תקציבי.

אברהם פורז: כל עוד לא נקבע מאומה – אז בסדר.

רוני בר-און: לא ביקשנו.

רוני בר-און: אם היינו מבקשים 5 מיליון ושקל אחד – ההתנגדות שלך היתה רלבנטית.

רוני בר-און: עוד לא ביקשנו.

רוני בר-און: יש לנו פה מקורות מימון לכאוריים, לפחות – גיוס, תרומות, קרנות - שאנחנו רשאים לגייס – 5 א (2)

אוהד רייפן: אני לא רואה שום היגיון בזה שתנאי עבודתם של עובדי הרשות ושכרם יהיו כשל עובדי המדינה.

אוהד רייפן: הם יכולים להיות מוצמדים.

אוהד רייפן: אין שום היגיון שהם יהיו בדיוק כמו של עובדי המדינה.

אברהם פורז: למה בכלל צריך את סעיף 21?

אברהם פורז: תמחק אותו.

אברהם פורז: בבוא העת נדבר.

רוני בר-און: תמחק את זה.

רוני בר-און: אתה עוד תבוא לבקש שנכניס את הסעיף הזה.

רוני בר-און: תאמין לי.

אברהם פורז: אחרי קריאה ראשונה- נדבר על הכל.

מירב ישראלי: אני ממשיכה בקריאה: " דו"חות.

מירב ישראלי: 22 הרשות תגיש...." – כאן צריך להיות גם השרים, לא רק עירית ירושלים – "..

מירב ישראלי: לראש עירית ירושלים ולוועדת הכספים של הכנסת בתחילת כל שנת כספים דין וחשבון לגבי השנה שחלפה.

מירב ישראלי: הדין וחשבון יכלול: 1.

מירב ישראלי: מאזן שנתי מבוקר בידי רואה חשבון 2.

מירב ישראלי: דו"ח הכנסות והוצאות 3.

מירב ישראלי: דו"חות בדבר המשאבים של הרשות ואופן השימוש בהן 4.

מירב ישראלי: סקירה בדבר ביצוע תקציב הרשות 5.

מירב ישראלי: סקירה על פעולות הרשות באותה שנה דיווח לפי דרישה 23.

מירב ישראלי: השרים וראש עירית ירושלים רשאים לדרוש מהרשות בכל עת דין וחשבון ומידע אחר על כל עניין שהוא בגדר תפקידיה וסמכויותיה.

מירב ישראלי: דין הרשות כדין המדינה 24.

מירב ישראלי: דין הרשות כדין המדינה לעניין תשלום מסים, אגרות, ארנונות, היטלים ותשלומי חובה אחרים.

מירב ישראלי: ".

אוהד רייפן: שוב - אני לא רואה שום היגיון בסעיף הזה.

רוני בר-און: אבל למה לך להתערב בזה?

רוני בר-און: יש רשות סטטוטורית שכן משלמת?

רוני בר-און: זו לא רשות מכניסת כסף.

אברהם פורז: הואיל וזה גוף שלא למטרות רווח, שאוסף תרומות, אין בו אלמנט מיסויי, חוץ מאבדן הארנונה.

אברהם פורז: עירית ירושלים היא הגוף הניהנה העיקרי.

אברהם פורז: אז היא לא תגבה על 50 או 100 מ"ר של משרדים ארנונה.

אוהד רייפן: אבל למה שהיא תגבה מבתי חולים ולא תגבה מהרשות הזו?

אברהם פורז: זכותך להציע, זכותנו להחליט אחרת.

מירב ישראלי: אני ממשיכה בקריאה: "דין מנהל הרשות, חברי המועצה ועובדיה.

מירב ישראלי: 25.

מירב ישראלי: דין מנהל הרשות, חברי הרשות ועובדיה כדין עובדי מדינה לעניין חיקוקים אלה:..."

אברהם פורז: אלה החיקוקים הרלבנטיים?

רוני בר-און: כן, כן.

רוני בר-און: אלה החיקוקים.

רוני בר-און: אין פה שום מודרניזציה.

מירב ישראלי: בנוסף - צריך תחילה – כי אי אפשר יהיה לקבוע תחילה מיידית.

אברהם פורז: שנה מיום פרסומו.

אברהם פורז: כמה זמן אתם צריכים?

אברהם פורז: חצי שנה?

יגאל עמדי: אפילו פחות.

אברהם פורז: שלושה חודשים מיום פרסומו.

מירב ישראלי: וצריך לשמוע באופן מסודר הערכה תקציבית, כי אין לנו.

אברהם פורז: אנשי האוצר – האם אתם יכולים להגיד לנו האם החוק הוא תקציבי, ומה עלותו?

אוהד רייפן: החוק הוא בטוח תקציבי – רק אומדן השכר הוא לפחות 20 מיליון שקל.

אוהד רייפן: אנחנו יצאנו מנקודת הנחה שבדבר כזה יהיו כ-20 עובדים.

רוני בר-און: אם הייתם מסכימים שזה יהיה כשכר עובדי המדינה זה היה רק 2 מיליון שקל.

אברהם פורז: השאלה היא: איפה כתוב שהמדינה מממנת משהו פה?

רוני בר-און: שום דבר לא כתוב פה.

אוהד רייפן: ההיגיון אומר, וזה לא רק ההיגיון – חבר הכנסת בר-און אמר בתחילת הדיון, כשהוא מנה את שר האוצר, שהתקציב בא ממנו, ולכן הוא הולך - -

אברהם פורז: אבל זה לא כתוב פה.

אוהד רייפן: בסדר, אבל אם דין הרשות היא כדין המדינה, ואנחנו מדברים על זה שזה מאמץ לאומי לירושלים, למרות ש - -

אברהם פורז: ביום שייכנס לחוק סעיף שאומר שהמדינה תשתתף בתקציב הרשות, וכן הלאה, באותו יום -תוכל לטעון את הטענה הזו.

אברהם פורז: כרגע, הגוף הזה יכול לאסוף תרומות, ואין שום חובה של המדינה לתקצב אותו.

אברהם פורז: כך אני מבין את זה.

רוני בר-און: נכון.

אברהם פורז: אז איך הוא יכול להיות תקציבי?

אברהם פורז: המדינה לא תיתן כלום.

אברהם פורז: אפס.

שירלי אבנר: הא ראיה, שכל פעם שיש תאגיד סטטוטורי יש הערכה תקציבית, כי המדינה מעבירה כספים.

אברהם פורז: נניח שאני מקים מחר ארגון סטטוטורי לעזרה לנכים, שכולו חי על תרומות.

אברהם פורז: אתם, עם הנבואות השחורות תגידו - אולי התרומות לא יספיקו , ואז אני אפנה למשרד הרווחה – והם יצטרכו לתת לפחות 100 מיליון – ולכן העלות היא 100 מיליון.

גלעד ארדן: אז למה הוא סטטוטורי?

קריאות: - - -

שירלי אבנר: - - לא תעביר כסף.

אברהם פורז: אין קשר סיבתי, צר לי לומר לכם.

אוהד רייפן: אבל למה שזה יהיה סטטוטורי?

אוהד רייפן: איזה היגיון יש?

אברהם פורז: אם הממשלה היתה רוצה שזה לא יהיה סטטוטורי היא היתה צריכה להפיל את החוק במליאה, לפני שבועיים, או מתי שזה היה.

רוני בר-און: לפני 5 חודשים.

אברהם פורז: ברגע שזה היגיע לפה לוועדה, זה עבר, וחובתי מול מליאת הכנסת להעביר את זה הלאה.

אברהם פורז: לקראת קריאה ראשונה - -

אוהד רייפן: שאלתי אותי איך אני רואה פה שמנסים לגלגל את התקציב פה, בסופו של דבר, על קופת המדינה, והנה אני אומר לך: בזה שהם מנסים לעשות אותו סטטוטורי.

אברהם פורז: הוועדה קבעה שאין שום עלות תקציבית .

מירב ישראלי: לא יותר מ- 5 מיליון.

רוני בר-און: העלות התקציבית לא עוברת את השיעור הנדרש כדי - -

אברהם פורז: יען כי לא נאמר בחוק בשום מקום שיש חובת השתתפות של המדינה בתקציבה של הרשות.

אברהם פורז: אני מעמיד את הצעת החוק להצבעה: מי בעד להעביר את החוק לקריאה ראשונה?

אברהם פורז: רוב.

רוני בר-און: כיוון שהסיעה שלי התפלגה היום מהליכוד, אני מצביע על המכסה של הליכוד, על דעתו של יושב ראש סיעת הליכוד.

אברהם פורז: זה בסדר, גם בלעדיך יש רוב.

אברהם פורז: 4 בעד, אין מתנגדים.

אברהם פורז: אני גם אציין שחברת הכנסת קולט אביטל הביעה תמיכה, וגם אם לא נמנה את קולו של חבר הכנסת בר-און מחמת הספק אם הוא רשאי להצביע או לא – עדיין יש רוב.

אברהם פורז: ההצעה עוברת לקריאה ראשונה.

אברהם פורז: אני מודה לכל המשתתפים, הישיבה נעולה.